പന്തീരങ്കാവ് പ്രതിയുടെ ജാമ്യം റദ്ദാക്കണമെന്ന് എന്ഐഎ സുപ്രീംകോടതിയില് ഹര്ജി നല്കി കൊച്ചി: പന്തീരങ്കാവ് യു.എ.പി.എ കേസില് അലന് ഷുഹൈബിന്റെ ജാമ്യം റദ്ദാക്കണമെന്ന് എന്.ഐ.എ. സുപ്രീം കോടതിയില്. ഇത് സംബന്ധിച്ച് എന്.ഐ.എ ഹരജി നല്കി. കേസില് ജയിലില് കഴിയുന്ന താഹ ഫസല് കഴിഞ്ഞയാഴ്ച ജാമ്യം തേടി സുപ്രീം കോടതിയെ സമീപിച്ചിരുന്നു. ഈ കേസിലെ വാദത്തിനിടെയാണ് അലന്റെ ജാമ്യം റദ്ദാക്കണമെന്നാവശ്യപ്പെട്ട് ഉടന് ഹരജി നല്കുമെന്ന് എന്.ഐ.എ സുപ്രീം കോടതിയെ അറിയിച്ചിരുന്നു. അതിന്റെ ഭാഗാമായിട്ടാണ് ഹരജി നല്കിയത്. ഇതോടെ അലന്റെയും താഹയുടെയും ഹരജി ഒരുമിച്ച് പരിഗണിക്കും. മാവോയിസ്റ്റ് ബന്ധം ആരോപിച്ച് എന്.െഎ.എ തടങ്കലിലാക്കിയ രണ്ടുപേരില് ഒരാള്ക്ക് ജാമ്യം അനുവദിക്കുകയും മറ്റെയാള്ക്ക് നിഷേധിക്കുകയും ചെയ്തതിനെതിരെ സുപ്രീംകോടതി നിലപാട് വ്യക്തമാക്കിയിരുന്നു. നിരോധിക്കപ്പെട്ട മാവോയിസ്റ്റ് സംഘടന പ്രസിദ്ധീകരിച്ച പുസ്തകവും ലഘുലേഖകളും കണ്ടെടുത്തുവെന്ന് ചൂണ്ടിക്കാട്ടിയാണ് 2019 നവംബര് ഒന്നിന് രണ്ട് യുവാക്കളെ കോഴിക്കോട് പന്തിരാങ്കാവ് പൊലീസ് അറസ്റ്റ് ചെയ്തത്. യുവാക്കള്ക്കെതിരെ യു.എ.പി.എ വകുപ്പുകള് ചുമത്തിയതോടെ ഹൈക്കോടതിയടക്കം ജാമ്യം നിഷേധിച്ചു. സംസ്ഥാനത്തെ യു.എ.പി.എ കേസുകള് റിപ്പോര്ട്ട് ചെയ്യണമെന്ന ചട്ടമനുസരിച്ച് സംസ്ഥാന സര്ക്കാര് കേന്ദ്ര സര്ക്കാരിന് യുവാക്കളുടെ കേസും റിപ്പോര്ട്ട് ചെയ്തു. തുടര്ന്നാണ് കേന്ദ്ര സര്ക്കാര് എന്.ഐ.എയോട് കേസേറ്റെടുക്കാന് ശിപാര്ശ ചെയ്തത്. ഇതനുസരിച്ചാണ് എന്.ഐ.ഐ എഫ്.ഐ.ആര് രജിസ്റ്റര് ചെയ്ത അന്വേഷണം ആരംഭിച്ചത്.